stanford-oval/wikipedia huggingface dataset:
หม่อมราชวงศ์มงคลชาย ยุคล

| หม่อมราชวงศ์มงคลชาย ยุคล |
| --- | --- |
เกิด: พ.ศ. 2517 หม่อมราชวงศ์มงคลชาย ยุคล กรุงเทพมหานคร
อาชีพ: นักแสดง
พระสุรัสวดี: นักแสดงสมทบชายยอดเยี่ยม พ.ศ. 2560 - ของขวัญ ตอน สัจจะธรณี
สุพรรณหงส์: นักแสดงสมทบชายยอดเยี่ยม พ.ศ. 2545 - ตะลุมพุก
หม่อมราชวงศ์มงคลชาย ยุคล ชื่อเล่น คุณชายเอี่ยว เป็นโอรสใน หม่อมเจ้าชาตรีเฉลิม ยุคล และ วิยะดา อุมารินทร์ หม่อมราชวงศ์มงคลชายได้มีผลงานในการแสดงภาพยนตร์และเคยได้รับรางวัล รางวัลสมาพันธ์ภาพยนตร์แห่งชาติ สุพรรณหงส์ทองคำครั้งที่ 12 ซึ่งรับบทเป็น "ซอและ" เรื่อง ตะลุมพุก มหาวาตภัยล้างแผ่นดิน และหม่อมราชวงศ์มงคลชายยังเรียนจบด้านภาพยนตร์จากมหาวิทยาลัยแคลิฟอร์เนีย ลอสแอนเจลิส สหรัฐอเมริกา
ปัจจุบันสมรสกับมนรดา ยุคล ณ อยุธยา มีบุตรชาย 1 คน และ บุตรสาว 3 คน คือ
หม่อมหลวงเอวิตา ยุคล (ชะเอม)
หม่อมหลวงอนุชา ยุคล (แอ็กชั่น)
หม่อมหลวงเอมิรินดา ยุคล (อิ่ม)
หม่อมหลวงอมลรดา ยุคล  (อุ่น)
ผลงานการแสดง

เรื่อง ตะลุมพุก มหาวาตภัยล้างแผ่นดิน ปี 2545 รับบทเป็น ซอและ
เรื่อง ธิดาช้าง ปี 2547 รับบทเป็น ผีเสื้อ
ภาพยนตร์ซีรีส์ เรื่อง ศรีอโยธยา ช่องทรูโฟร์ยู ปี 2560 รับบทเป็น สมเด็จพระเพทราชา
รางวัลสุพรรณหงส์ทองคำ

ได้รับรางวัลสมาพันธ์ภาพยนตร์แห่งชาติ สุพรรณหงส์ทองคำครั้งที่ 12 ดาราตัวประกอบชายจากภาพยนตร์เรื่อง " ตะลุมพุก มหาวาตภัยล้างแผ่นดิน "
อยู่อย่างเสือ

| อยู่อย่างเสือ |
| --- | --- |
กำกับ: ชาย มีคุณสุต
อำนวยการสร้าง: เกียรติ เอี่ยมพึ่งพร
นักแสดงนำ: สรพงศ์ ชาตรี   ลลนา สุลาวัลย์
กำกับภาพ: พูนสวัสดิ์ ธีมากร
ดนตรีประกอบ: ธารีพันธ์ ทีปะศิริ
ผู้จัดจำหน่าย: ไฟว์สตาร์โปรดักชั่น
วันฉาย: 17 พฤศจิกายน พ.ศ. 2522
อยู่อย่างเสือ ภาพยนตร์ไทย แนวแอ็คชั่นจาก ไฟว์สตาร์โปรดักชั่น เข้าฉายเมื่อวันที่ 17 พฤศจิกายน พ.ศ. 2522 กำกับการแสดงโดย ชาย มีคุณสุต นำแสดงโดย สรพงศ์ ชาตรี และ ลลนา สุลาวัลย์
บทภาพยนตร์เรื่องนี้ดัดแปลงจากนวนิยายชื่อเดียวกันของ อรชร นักเขียนอาวุโสเรื่องราวของ เสือ กลิ่นสัก (สรพงษ์) หัวหน้าป่าไม้หนุ่มที่ได้ร่วมมือกับ สารวัตรคำรณ (นาท) เพื่อสืบหาความจริงเบื้องหลังการตายของ สมภพ (ทม) อดีตหัวหน้าป่าไม้และรุ่นพี่ของเสือจนเข้าไปพัวพันกับขบวนการค้าไม้เถื่อนรวมถึงได้พบรักกับ คำหยาด (ลลนา) ลูกสาวคนเดียวของ พ่อเลี้ยงคำแสน (จรูญ) ผู้มีอิทธิพลและเจ้าของปางไม้ในเชียงใหม่
นักแสดง

สรพงศ์ ชาตรี - เสือ กลิ่นสัก
ลลนา สุลาวัลย์ - คำหยาด
นาท ภูวนัย - สารวัตรคำรณ
จิระศักดิ์ ปิ่นสุวรรณ - เปรียว
ดวงชีวัน โกมลเสน - ดวงดารา
เศรษฐา ศิระฉายา - อารีย์
มานพ อัศวเทพ - น้าเทิ้ม
เปียทิพย์ คุ้มวงศ์ - พลับพลึง
จรูญ สินธุเศรษฐ์ - พ่อเลี้ยงคำแสน
สมจินต์ ธรรมทัต - สนาน
ทม วิศวชาติ - สมภพ
สามแยกปากหวาน

สามแยกปากหวาน เป็นรายการทอล์คโชว์ที่ออกอากาศทางคลื่นวิทยุ HOT915 Live&Share ที่ความถี่ 91.5 FM ซึ่งออกอากาศทุกวันอาทิตย์ ตั้งแต่เวลา 21.00 น. จนถึงเวลา 23.00 น. โดยมีผู้ดำเนินรายการ 3 คน รายการนี้ออกอากาศเป็น 2 ยุค ในยุคแรกนั้นจะมีดีเจโจ้ - อัครพล ธนะวิทวิลาศ, ดีเจโป้ง - ณัฐพงษ์ แตงเกษม และดีเจน้าเน็ก - เกตุเสพย์สวัสดิ์ ปาลกะวงศ์ ณ อยุธยา ต่อมา ดีเจโจ้เสียชีวิตลงด้วยโรคมะเร็งตับ รายการสามแยกปากหวานจึงได้ยุติการออกอากาศไปในช่วงระยะเวลาหนึ่ง และกลับมาออกอากาศอีกครั้ง ในวันที่ 16 มกราคม พ.ศ. 2554 โดยมีผู้ที่มาจัดรายการแทนดีเจโจ้ คือ ดีเจเผือก - พงศธร จงวิลาส
ในวันที่ 14 ตุลาคม พ.ศ. 2555 ทางทีมงานได้แถลงผ่านแฟนเพจระบุว่ารายการจะงดออกอากาศโดยไม่มีกำหนด โดยให้สาเหตุว่าทางผู้จัดการรายการทั้งต้องการหยุดพักการจัดรายการลงชั่วคราว อย่างไรก็ตาม รายการกลับมาออกอากาศอีกครั้งในรูปแบบรายการทางโทรทัศน์ในชื่อรายการ สามแยกทีวี ทางช่อง GMM ONE นับตั้งแต่วันที่ 7 กันยายน พ.ศ. 2556
ในปี พ.ศ. 2560 รายการกลับมาออกอากาศอีกครั้งในรูปแบบรายการทางโทรทัศน์ในชื่อรายการ สามแยกปากหวาน ทางช่อง จีเอ็มเอ็ม 25 นับตั้งแต่วันที่ 3 กรกฎาคม พ.ศ. 2560 โดยมีพิธีกรคือ อ๊อฟ - ปองศักดิ์ รัตนพงษ์, ป๊อป - ปองกูล สืบซึ้ง และว่าน - ธนกฤต พานิชวิทย์
รูปแบบการจัดรายการ

รูปแบบในรายการแต่ละสัปดาจะเป็นการพูดคุยในประเด็นต่าง ๆ ที่เป็นประเด็นสำคัญในช่วงระยะเวลานั้น ๆ โดยส่วนใหญ่ รายการจะแบ่งเป็น 2 ช่วง ได้แก่ สามแยกแตกประเด็น และปากหวานงานเข้า โดยระหว่างดำเนินรายการทั้ง 3 ก็จะอ่านทั้งข้อความ SMS ที่ส่งมาและรวมทั้งข้อความของผู้ฟังที่โพสท์ลงในหน้าแฟนเพจของสามแยกปากหวานใน Facebook เพื่อให้ความคิดเห็นที่แตกต่างมากขึ้น
โดยนับตั้งแต่ 29 พฤษภาคมเป็นต้นมา ก็มีการเพิ่มกติกาการลงโทษในแต่ละสัปดาห์เข้ามา ทำให้ผู้ฟังสามารถติดตามจนกระทั่งจบรายการ โดยให้ผู้ฟังที่โทรศัพท์เข้ามาหน้าไมค์ทั้งใน 2 ช่วงและให้ทำการโหวตดีเจซึ่งจะตั้งไว้บนประเด็นแต่ละสัปดาห์ซึ่งจะแตกต่างกันไปซึ่งบทลงโทษก็จะแตกต่างไปเช่นกัน โดยช่วงแรก ๆ น้าเน็กจะเป็นคนคิดบทลงโทษแต่ช่วงหลังทางทีมงานก็จะเป็นคนคิดบทลงโทษให้
ที่มา

รายการสามแยกปากหวานมีที่มาจากการริเริ่มโดยทางบริษัทที่อยากให้มีรายการทอล์คโชว์ทางหน้าปัดวิทยุ และอยากให้มีผู้ดำเนินรายการถึง 3 คน ทางดีเจไก่ สมพล ปิยะพงศ์สิริ ก็เลยชักชวนดีเจน้าเน็ก เกตุเสพสวัสดิ์ ปาลกะวงศ์ ณ อยุธยา ที่รับบทน้าเหลือมในรายการเกมฮอตเพลงฮิตให้มาทำรายการนี้คู่กับดีเจโจ้ อัครพล ธนะวิทวิลาศ และดีเจโป้ง ณัฐพงษ์ สมรรคเสวี โดยทั้ง 3 ได้ทำการคิดเกี่ยวกับรายการตรงบริเวณบันไดหนีไฟของตึกและต่างแซวผู้หญิงที่เดินผ่านตามประสาของทั้ง 3 ดีเจ โดยน้าเน็กได้กล่าวว่า ตี้ ซึ่งเป็นน้องครีเอทีฟรายการได้เดินมาแซวทั้ง 3 เล่น ๆ ว่า นี่มันสามแยกปากหมานี่หว่า! แต่ก็เดินกลับมาแก้อีกครั้งให้เบาลงว่า สามแยกปากหวานละกัน ซึ่งก็ถือเป็นจุดกำเนิดของชื่อรายการ สามแยกปากหวาน ในปัจจุบัน
ผู้ดำเนินรายการ

แบ่งได้เป็นสองยุคอย่างง่าย ๆ ก็คือ ยุคโจ้-โป้ง-เน็ก และ ยุคน้าหนวด-แปะโป้ง-บัวลอยเผือก ในปัจจุบัน
ผู้ดำเนินรายการ > ยุคแรก

โจ้-โป้ง-เน็ก พ.ศ. 2544 - พ.ศ. 2548
ดีเจโจ้ อัครพล ธนะวิทวิลาศ
ดีเจโป้ง ณัฐพงษ์ แตงเกษม
ดีเจน้าเน็ก เกตุเสพย์สวัสดิ์ ปาลกะวงศ์ ณ อยุธยา
ผู้ดำเนินรายการ > ยุคสอง

น้าหนวด-แปะโป้ง-บัวลอยเผือก ตั้งแต่ 16 มกราคม พ.ศ. 2554 - 30 กันยายน พ.ศ. 2555
ดีเจน้าเน็ก เกตุเสพย์สวัสดิ์ ปาลกะวงศ์ ณ อยุธยา มีสมญาว่า น้าหนวด, พี่หนวด, น้าเง็ก, น้าแง็ก, ผู้ใหญ่แฟ็ก, นายห้าง นอกจากนั้นเวลาหน้าไมค์ให้เรียกว่า ไอ้หนวด (ชื่อในวงการหนังโป๊ : แตงอ่อน วัวลาย)
ดีเจโป้ง ณัฐพงษ์ แตงเกษม มีสมญาว่า เทพหน้าปัด, ราชาหนังแผ่น, โป้ง 100 เสียง นอกจากนั้นเวลาหน้าไมค์ให้เรียกว่า เทพหน้าปัด (ชื่อในวงการหนังโป๊ : ก๊อง เนินพระ)
ดีเจเผือก พงศธร จงวิลาส มีสมญาว่า เฮียผา, บัวลอยเผือก, หมวดจอห์นนี่ นอกจากนั้นเวลาหน้าไมค์ให้เรียกว่า เฮียปู (ชื่อในวงการหนังโป๊ : ริชาร์ด ราชเทวี)
คุณร่ำไร กีต้าร์ประจำรายการเพื่อใช้บรรเลงประกอบจังหวะเพลงที่จะร้องในรายการ
ในยุคนี้ เหล่าผู้ฟังได้ตั้งชื่อให้กลุ่ม 3 ดีเจนี้ว่า "สามสูบ" เพื่อให้ง่ายต่อการเรียกที่ดูเป็นชื่อเฉพาะและเป็นคำพูดที่ติดปากง่ายต่อการจำ นอกจากนี้ในบางอาทิตย์จะมีกรณีที่มาไม่ครบ "สามสูบ" ทำให้มีดีเจมาทดแทนซึ่งดีเจเหล่านี้จะมีชื่อเรียกว่า "ดีเจอะไหล่" ซึ่งตลอดเวลาออกอากาศที่ผ่านมานั้นก็มีดีเจมาแทนทำหน้าที่เป็นดีเจอะไหล่ดังนี้
ดีเจโบ ธนากร ชินกูล
ดีเจอาร์ต มารุต ชื่นชมบูรณ์ (มีอีกคาแร็กเตอร์ที่เรียกว่า กาลียองเซโน่)
ดีเจอิคคิว พีระพล เสนาคุณ
ดีเจโตโต้ ศานติ สุศันสนีย์
ดีเจพล่ากุ้ง วรชาติ ธรรมวิจินต์
ดีเจดาว ณัฐภัสสร สิมะเสถียร
ดีเจอาร์ท อรอานิญช์ พีรชาขจรพัฒน์
ดีเจเชาเชา ชวลิต ศรีมั่นคงธรรม
ดีเจโฟลท ธนกร โพธิ์วิจิตร
ในอาทิตย์ที่ 5 กุมภาพันธ์ ตอน สามแยกซิมิ ทางน้าเน็กได้กำหนดให้มีการตั้งสมญานามให้กับคนที่มาหน้าไมค์ เพื่อให้จดจำได้ง่ายและไม่สับสนกัน โดยมีคนที่ได้รับสมญาคนแรกคือ เต๋า โดยตั้งให้เป็น เต๋าปลาแกด
ในอาทิตย์ที่ 14 ตุลาคม 2555 ทีมงานควายโบ้ออกมาประกาศผ่านทาง www.facebook.com/hot3yack ว่า สามแยกปากหวาน เน็ก โป้ง เผือก ขอหยุดพักการจัดรายการ งดออกอากาศไปอย่างไม่มีกำหนด
ทีมงานของรายการ

ทุกรายการนั้นต้องมีทีมงาน ซึ่งในรายการนี้ก็มีเช่นกันเพียงแต่มีสมญานามให้เรียกเพื่อง่ายต่อการจำ โดยให้ต่อหลังจากชื่อเล่นทีมงานว่า ...-ควาย-โบ้ ซึ่งเป็นการผสมคำระหว่าง ควาย กับ แรมโบ้ ซึ่งหมายความว่าเป็นคนที่ทำงานได้ถึกและทำได้ทุกอย่าง แต่น้าเน็กยังเสริมอีกว่าเป็นคนที่ทำงานได้ทุกเรื่องโดยเฉพาะเรื่องที่ไม่เอาไหน
ซึ่งก็มีทีมงานหลัก ๆ ดังนี้
ยุ้ย-ควาย-โบ้
เป็นโค-โปรแกรมที่มีหน้าที่รับสายผู้ที่โทรมาหน้าไมค์และเป็นอัดบันทึก cd รวมไปถึง ตั้งกล้องถ่ายวิดีโอ และ หน้าที่สำคัญ คือ ชงกาแฟให้น้าเนค กินในแต่ละสัปดาห์
อู๊ด-ควาย-โบ้, แนน-ควาย-โบ้ และ แอน-ควาย-โบ้
เป็นครีเอทีฟ, คุมรายการ, ดูภาพรวม, ถ่ายกล้องวิดีโอ, ประสานงาน, คุมเวลา, คิดหัวข้อเพื่อนำเสนอประเด็น, สามแยกแตกประเด็น, คิดบทลงโทษ, ตัดไฮไลท์ on air ในแต่ละอาทิตย์ โดย อู๊ด ควายโบ้ จะเป็นแกนนำหลักนำเทปไปให้ทีมตัดต่อเอาไปถ่ายทอดต่อใน YouTube และ เว็บ www.hot915.fm
วันที่ 6 พฤศจิกายน พ.ศ. 2554 เป็นวันที่เหล่าแฟน ๆ ผู้ฟังจัดตั้ง แฟนเพจ แนน ควายโบ้ Fanpage ซึ่งถือเป็นทีมงานคนแรกที่มีแฟนเพจเป็นของตัวเอง
วันที่ 29 เมษายน พ.ศ. 2555 1 ในทีมงานควายโบ้อย่าง แมน-ควาย-โบ้ ได้ประกาศว่า จะยุติหน้าที่การเป็นทีมงานในฝ่ายครีเอทีฟ เนื่องจากต้องการออกไปหาประสบการณืใหม่ ๆ เพราะฉะนั้น สามแยกปากหวาน ตอน "แต่งงาน" จึงเป็นตอนสุดท้ายในการทำงานของ แมน-ควาย-โบ้
วันที่ 13 พฤษภาคม พ.ศ. 2555 มีการประกาศทีมงานรายการคนใหม่เป็น แอน-ควาย-โบ้ มาทำหน้าที่เสริม
รูปแบบรายการ > ยุคแรก

รูปแบบรายการหลัก ๆ ในยุคนี้ จะเป็น การตอบจดหมาย ที่มาจากผู้ฟังทางบ้านและ หนีแม่มาหน้าไมค์ โดยการตอบจดหมายนั้นก็มีกติกาอยู่ที่ว่า 7 บรรทัดซัดเต็ม ๆ ก็คือเขียนอะไรก็ได้แต่ขอให้เขียนส่งอยู่ในกระดาษ 7 บรรทัด แต่ก็เป็นเรื่องตลกที่ผู้ฟังทางบ้าน เขียนจดหมายมาตามขวางของกระดาษซะงั้น ซึ่งการอ่านจดหมายของแต่ละคนนั้นจะแตกต่างกันไป ตามสไตล์ของแต่ละคน
ดีเจโจ้ : ตอบสไตล์กลอน, ตอบสไตล์ทำนองของเพลงที่เปิด, ตอบสไตล์เพลงเทค
ดีเจเน็ก : ตอบในสไตล์รถขายกับข้าว, ตอบสไตล์บอลโลก, ตอบสไตล์ชายเน็คอ่อนล้า
นอกจากนี้ยังมีการสมมุติตัวเองเป็น F4 ที่เป็นที่นิยมในสมัยนั้นในการตอบจดหมายและดำเนินรายการในยุคนั้น
ส่วนการหนีแม่มาหน้าไมค์นั้น จะเป็นการแลกเปลี่ยนความคิดระหว่างดีเจกับผู้ฟังในประเด็นต่าง ๆ
รูปแบบรายการ > ยุคสอง

ตามปกติแล้วรายการจะมีรูปแบบหลัก ๆ แบ่งเป็น 2 ช่วงคือ สามแยกแตกประเด็น และ ปากหวานงานเข้า แต่ในช่วงแรก ๆ จะมี 3 ช่วงนั้นก็คือ สามแยกแตกประเด็น, ปากหวานงานเข้า และ ตอบจดหมายและข้อความจากผู้ฟัง แต่ภายหลังก็ตัดช่วงที่ 3 นี้ออกแทน
จนกระทั่งถึงอาทิตย์ที่ 29 พฤษภาคมที่เป็นเทปที่ ดีเจพล่ากุ้ง มาแทนในตำแหน่งของ ดีเจเผือก พร้อมกับประเด็น "ถ้าคุณเป็นซุป'ตาร์ที่สวย, รวยและเก่ง คุณจะเลือกผู้ชายแบบไหน? ระหว่างหน้าตาดีมีเสน่ห์กับหน้าห่วยแต่รวยอารมณ์ขัน" (ซึ่งเป็นการตั้งประเด็นมาจากข่าวการแยกทางของ อั้ม-โน็ต ในช่วงนั้น) โดยน้าเน็กให้ผู้ฟังที่โทรมาหน้าไมค์นั้นโหวตจากทั้ง 3 ดีเจว่า "ถ้าเหลือผู้ชายเพียง 3 คนในโลก น้าเน็ก-พี่โป้ง-พล่ากุ้ง คุณจะเลือกใคร?" โดยคนที่ได้คะแนนน้อยสุดจากการโหวตตลอด 2 ชั่วโมงจะถูกทำโทษด้วยการ เผาขนหน้าแข้งด้วยไฟแช็ก Zippo ซึ่งถือเป็นการลงโทษครั้งแรกของรายการสามแยกปากหวานและคนที่โดนลงโทษครั้งแรกก็คือ ดีเจพล่ากุ้ง นั้นเอง
ซึ่งถ้านับจนถึงปัจจุบัน รายการก็สามารถแบ่งเป็น 3 ช่วงก็คือ
สามแยกแตกประเด็น เป็นการพูดคุยแลกเปลี่ยนความคิดเห็นระหว่างผู้ฟังที่โทรมาหน้าไมค์และผู้ฟังที่ส่งข้อความมาทางแฟนเพจและSMS กับผู้ดำเนินรายการทั้งสามสูบ ซึ่งตลอดการพูดคุยนั้นจะมีการแลกเปลี่ยนความคิดเห็นซึ่งกันและกันรวมทั้งดีเจก็จะเล่าเรื่องที่ตัวเองประสบพบเจอหรือเตรียมไว้ด้วย ซึ่งทั้ง 3 จะมีเอกลักษณ์ที่แตกต่างกันไปในการพูดคุย
ปากหวานงานเข้า เป็นการพูดคุยกับผู้ฟังที่โทรมาหน้าไมค์เพื่อรับฟังและแก้ไขปัญหา โดยช่วงหลัง ๆ นั้นสายหน้าไมค์ที่เข้ามาส่วนใหญ่จะมีมากสุดคือ 3 สายเท่านั้น และเป็นช่วงสุดท้ายของรายการก่อนที่จะเข้าสู่ช่วงบทลงโทษ โดยจากสถิติที่ผ่านมา ช่วงนี้เป็นช่วงที่มีคะแนนพลิกแพลงมากที่สุด โดยผู้ที่มีคะแนนน้อย ๆ มักจะกลับมามีคะแนนโหวตมากขึ้นจากการที่ผู้ที่หน้าไมค์โหวตและทำให้คนที่มีคะแนนน้อยรอดจากการลงโทษประจำสัปดาห์
บทลงโทษ เปรียบเสมือนช่วงโบนัสท้ายรายการที่จะมีการลงโทษ 1 ใน 3 สูบที่มีคะแนนน้อยที่สุดซึ่งในแต่ละอาทิตย์บทลงโทษจะแตกต่างกันไปตามประเด็นที่พูดคุยในช่วงนั้น ๆ ซึ่งช่วงแรก ๆ น้าเน็กจะเป็นคนเตรียมบทลงโทษแต่ส่วนใหญ่บทลงโทษที่น้าเตรียมมาจะโดนซะเอง ช่วงหลังทีมงานจึงเป็นคนเตรียมบทลงโทษให้
ดูเพิ่ม

สามแยกทีวี
แหล่งข้อมูล

แฟนเพจ สามแยกปากหวาน
แนวคิดเกี่ยวกับถิ่นกำเนิดของชนชาติไท

แนวคิดเกี่ยวกับถิ่นกำเนิดของชนชาติไท ประกอบด้วยแนวคิดทั้งหลายซึ่งอธิบายถึงถิ่นกำเนิดของชนชาติไทที่อาศัยอยู่ในประเทศไทยปัจจุบัน โดยมีอยู่หลากหลายแนวคิด เช่น
แถบตอนใต้ของจีน

เป็นแนวคิดซึ่งเสนอว่าเดิมคนไทยเคยอาศัยอยู่บนเกาะไหหลำ เขตปกครองตนเองกว่างซี มณฑลกุ้ยโจว และมณฑลยูนนาน ซึ่งเป็นบริเวณที่มีคำพ้องกับภาษาไทยจำนวนมาก นักภาษาศาสตร์จึงเสนอว่าเดิมชาวไทยเคยอยู่อาศัยในแถบตะวันออกเฉียงใต้ของจีน จากนั้นอพยพไปยังยูนนาน ก่อนที่จะอพยพลงมายังคาบสมุทรอินโดจีน แต่การศึกษาในระยะต่อมา แนวคิดดังกล่าวจึงเปลี่ยนเป็นว่าชนชาติไทยเคยอาศัยอยู่แถบเขตปกครองตนเองกว่างซี หรือเวียดนามแถวเดียนเบียนฟู
นักประวัติศาสตร์ที่เห็นด้วย เช่น ศาสตราจารย์เจมส์ อาร์. เอ. เชมเบอร์ลิน, ศาสตราจารย์หลีฟ้ง-ก้าย, ศาสตราจารย์ ดร.ประเสริฐ ณ นคร และ ดร.มาร์วิน บราวน์
ต่อมา รายงาน The Archaeological Excavation in Thailand (การขุดค้นโบราณคดีในประเทศไทย) ของ ดร.เบีย ซอเรสเสน นักโบราณคดีชาวเดนมาร์ก ได้เสนอว่า ชนชาติไทยถือกำเนิดบริเวณตอนใต้ของจีน อพยพขึ้นเหนือ แล้วอพยพกลับลงมาอีก จากหลักฐานซึ่งปรากฏว่ามีคนไทยหมู่หนึ่งเคยพูดภาษาไทยมานานถึง 3,777 ปีมาแล้ว
พิสิฐ เจริญวงศ์ ได้สนับสนุนแนวคิดดังกล่าว และนับว่าภาคอีสานของไทยเป็นจุดเริ่มต้นของวัฒนธรรมยุคโลหะในเอเชีย
จิตร บัวบุศย์ ได้เสนอว่าวัฒนธรรมไทยเริ่มขึ้นที่บ้านเชียง และคนไทยเคยอพยพขึ้นไปทางเหนือแล้วย้อนกลับลงมาอีก
อย่างไรก็ตาม งานเขียนของ ศาสตราจารย์ชิน อยู่ดี ระบุว่า วัฒนธรรมบ้านเชียงไม่สามารถระบุได้ว่ามนุษย์บ้านเชียงเป็นคนไทย เพราะในอดีตเคยมีการอพยพขึ้นเหนือและลงใต้อยู่หลายครั้ง
กวี อมรสิริธาดา เคยไปท่องเที่ยวเสียมราฐ ระหว่างที่เดินชมนครวัดอยู่นั้น มีชายชาวเวียดนามกำลังวิจารณ์รูปสลักบนผนังเป็นข้อความว่า "ไก่ไก่กำลังตีกัน" แต่พูดค่อนข้างเร็ว ซึ่งในรูปแกะสลักนั้นมีการแสดงวัฒนธรรมการละเล่นพื้นบ้านของชาวเขมร ซึ่งการชนไก่เป็นที่นิยมในสมัยนั้น นั่นจึงอาจสนับสนุนทฤษฎีที่ว่าชนชาติไทยอาจเคยอาศัยบริเวณตอนเหนือของเวียดนามมาก่อน เนื่องจากภาษาพูดบางส่วนคล้ายคลึงภาษาไทยมาก
ดินแดนประเทศไทยปัจจุบัน

สุจิตต์ วงษ์เทศ ได้เสนอในบทความ "คนไทยไม่ได้มาจากไหน" ว่า คนไทยได้อาศัยอยู่ในดินแดนประเทศไทยปัจจุบันมาเป็นเวลาช้านานแล้ว โดยเกิดจากการรวมตัวกันของแคว้นต่าง ๆ เข้าด้วยกันจนเป็นประเทศเดียวกัน เนื่องจากวัฒนธรรมพื้นฐานที่คล้ายคลึงกัน และการที่ได้รับอิทธิพลจากวัฒนธรรมอินเดียเหมือนกัน โดยถือว่าคนที่พูดภาษาที่คล้ายคลีงกันเป็นบรรพบุรุษทางวัฒนธรรมอันก่อให้เกิดพัฒนาการมาเป็นคนไทยในปัจจุบัน อย่างไรก็ตาม ประชาชนเหล่านี้ไม่ค่อยมีความรู้สึกในเรื่องเชื้อชาติ แต่เน้นไปทางแว่นแคว้นมากกว่า
ควอริช เวลส์ (Horace Geoffrey Quaritch Wales) นักวิชาการประวัติศาสตร์และโบราณคดีชาวอังกฤษคนแรก เสนอว่า ถิ่นเดิมของชนชาติไทยอยู่บริเวณราชอาณาจักรไทยในปัจจุบัน จากหลักฐานกะโหลกศีรษะ อายุราวพุทธศตวรรษที่ 6 (ราว พ.ศ. 500) ขุดพบที่ตำบลพงตึก อำเภอท่ามะกา จังหวัดกาญจนบุรี ซึ่งเวลส์พบว่ามีลักษณะใกล้เคียงกับกะโหลกศีรษะคนไทยในปัจจุบัน สอดคล้องกับการศึกษาหลักฐานโบราณคดีและมนุษยวิทยากายภาพของ ศ.เกียรติคุณ ปรีชา กาญจนาคม ศ.ชิน อยู่ดี และ ศ.เกียรติคุณ นายแพทย์สุด แสงวิเชียร ผู้เชี่ยวชาญด้านกายวิภาคศาสตร์ โดยเปรียบเทียบโครงกระดูกระหว่างคนก่อนประวัติศาสตร์จากแหล่งโบราณคดีบ้านเก่า จังหวัดกาญจนบุรี หลักฐานดังกล่าวนำไปสู่ สมมติฐานว่าชนชาติไทยอาจตั้งหลักแหล่งอยู่บริเวณที่เป็นราชอาณาจักรไทยมานานกว่า 2,000 ปีแล้ว
แถบตอนกลางของจีน

เป็นแนวคิดซึ่งเริ่มมาจาก ดร.วิลเลียม คลิฟตัน ดอดด์ ในหนังสือเรื่อง The Thai Race: Elder Brother of the Chinese (ชนชาติไทย: พี่ชายของชนชาติจีน) โดยเสนอว่าชนชาติไทเคยอยู่แถบลุ่มแม่น้ำหวงเหอ ต่อมา ชนชาติไทถูกชนชาติจีนมาปะทะจึงต้องถอยร่นไปในหลายทิศทาง ซึ่งส่วนมากได้ถอยไปยังแม่น้ำแยงซีและมณฑลยูนนานและตั้งอาณาจักรน่านเจ้า
แนวคิดนี้มีนักประวัติศาสตร์เห็นด้วยจำนวนหนึ่ง เช่น วอลฟรัม เอเบอร์ฮาร์ด ในหนังสือ A History of China (ประวัติศาสตร์จีน) และศาสตราจารย์ขจร สุขพานิช ในบทความ "ถิ่นกำเนิดในประวัติศาสตร์ของชาติไทย"
ส่วนนักประวัติศาสตร์ที่ไม่เห็นด้วย เช่น ศาสตราจารย์วิลเลียม เจ. เก็ดนีย์, ดร.เฟรเดอริก โมต, ชาลส์ โรนีย์ แบกคัส,  และวินัย พงศ์ศรีเพียร
แบกคัสให้เหตุผลว่าคำในภาษาไทยไม่มีในคำภาษาน่านเจ้า, คำในภาษาน่านเจ้าส่วนใหญ่เชื่อมโยงกับกลุ่มภาษาทิเบต-พม่ามากที่สุด ซึ่งไม่ค่อยเกี่ยวข้องกับภาษาไทยเท่าใดนัก และรากฐานและพื้นฐานระหว่างวัฒนธรรมอ้ายลาวกับวัฒนธรรมน่านเจ้ามีความแตกต่างกัน
วินัย พงศ์รีเพียรได้อ้างงานเขียนของศาสตราจารย์ยอร์ช เซเดส์ ซึ่งกล่าวว่าชนชาติไทยปรากฏในเอเชียตะวันออกเฉียงใต้ในช่วงพุทธศตวรรษที่ 16
แถบเทือกเขาอัลไต

แนวคิดดังกล่าวมาจากงานเขียนเรื่อง "หลักไทย" ของขุนวิจิตรมาตรา กล่าวว่าเดิมชนชาติไทยเคยอาศัยอยู่แถบเทือกเขาอัลไตเมื่อประมาณ 6000 ปีที่แล้ว ต่อมา ได้อพยพลงมายังแม่น้ำหวงเหอ เรียกว่า "อาณาจักรไทยมุง" หรือ "อาณาจักรไทยเมือง" และได้อพยพลงมาอีกจนถึงลุ่มแม่น้ำแยงซี แต่ต่อมาได้เสียเมืองให้กับจีน จึงต้องอพยพลงมาทางใต้ต่อไป แนวคิดดังกล่าวไม่ค่อยได้รับการยอมรับจากนักประวัติศาสตร์ โดยได้มีผู้แสดงเหตุผลโต้แย้งหลายคน อย่างเช่น
ศาสตราจารย์วิลห์ เครดเนอร์เห็นว่า ถิ่นกำเนิดของชนชาติไทควรอยู่ในแถบแม่น้ำ และมีภูมิอากาศกึ่งร้อนชื้นทางตอนใต้ของจีน
ดร.พอล เค. เบเนดิกต์ เห็นว่า คนไทยไม่ได้มีเชื้อสายมาจากประเทศจีน เพราะรากศัพท์ที่แตกต่างกัน
ศาสตราจารย์อาจารย์ขจร สุขพานิช เห็นว่าระยะทางจากเทือกเขาอัลไตถึงประเทศไทยอยู่ห่างกันมาก และคนไทยไม่สามารถรอดชีวิตได้จากการเดินทางผ่านทะเลทรายโกบี
ขุนวิจิตรมาตรา ยอมรับว่าเป็นเพียงเรื่องแต่ง ที่แต่งเข้าประกวดในงานประกวด โดยไม่ได้ตั้งใจให้เป็นตำราประวัติศาสตร์ เนื้อหาในหนังสือระบุ "เดิมชนชาติไทยเคยอาศัยอยู่แถบเทือกเขาอัลไตเมื่อประมาณ 6000 ปีที่แล้ว ต่อมา ได้อพยพลงมายังแม่น้ำหวงเหอ เรียกว่า อาณาจักรไทยมุง หรืออาณาจักรไทยเมือง และได้อพยพลงมาอีกจนถึงลุ่มแม่น้ำแยงซี แต่ต่อมาได้เสียเมืองให้กับจีน จึงต้องอพยพลงมาทางใต้ต่อไป"
แบบเรียนของกระทรวงศึกษาธิการตามหลักสูตรใน พ.ศ. 2521 ได้ระบุให้ยกเลิกแนวคิดนี้จากแบบเรียนเรื่องคนไทยอพยพจากเทือกเขาอัลไต
นิตยสารศิลปวัฒนธรรม ฉบับมีนาคม 2523 ตีพิมพ์ถ้อยคำของ ขุนวิจิตรฯ ถึงประเด็นอันน่าเคลือบแคลงนี้ ซึ่งท่านอ้างว่าไม่ได้คิดขึ้นเอง แต่ได้มาจากหมอวิลเลียม คลิฟตัน ดอดด์ ผู้เขียน The Thai Race-The Elder Brother of Chinese "ผมเขียนตามของหมอดอดด์ เขาว่างั้นนะ ไม่ใช่ผมมาเม้คขึ้นเองเมื่อไหร่ ผมก็ไม่รู้ (หัวเราะ) ผมไม่รู้หรอก ว่าจริงหรือไม่จริง"
แถบหมู่เกาะ

จากการศึกษาความหนาแน่นของหมู่เลือดพิเศษซึ่งมักพบในคนไทย มีความหนาแน่นมาทางตอนใต้แล้วค่อยลดลงเมื่อขึ้นมาทางเหนือ ในปี พ.ศ. 2506 นายแพทย์สมศักดิ์ สุวรรณสมบูรณ์ จึงเสนอว่าชนชาติไทยอาจอพยพขึ้นไปทางเหนือ
พลตรี ดำเนิร เลขะกุล แสดงความเห็นว่า ผลการตรวจอาจไม่สามารถสรุปได้ เนื่องจากผู้ที่ตรวจอาจมิใช่คนไทยทั้งหมด
ศาสตราจารย์ขจร สุขพานิช แสดงความเห็นว่า ดินแดนแถบหมู่เกาะมีความอุดมสมบูรณ์มากกว่าดินแดนประเทศไทย จึงแทบจะเป็นไปไม่ได้ที่จะมีการอพยพไปอยู่ที่อื่น
บรรณานุกรม

วัลลภา รุ่งศิริแสงรัตน์. (2545). บรรพบุรุษไทย: สมัยก่อนสุโขทัยและสมัยสุโขทัย. โรงพิมพ์แห่งจุฬาลงกรณ์มหาวิทยาลัย. ISBN 974-13-1780-8.
พีท ทองเจือ

| ธนภณ ทองเจือ |
| --- | --- |
ชื่อเกิด: พันธกานต์ ทองเจือ
เกิด: 24 มิถุนายน พ.ศ. 2511 (56 ปี) รัฐแคลิฟอร์เนีย สหรัฐอเมริกา
ส่วนสูง: 180 เซนติเมตร
คู่สมรส: วิไลลักษณ์ ตระการรุ่งโรจน์
บุตร: 3 คน
อาชีพ: นักแสดง นักแข่งรถ  ครูสอนในกรณีขับรถพิเศษต่างๆ
ปีที่แสดง: พ.ศ. 2521 - ปัจจุบัน​
ผลงานเด่น: อนวัช -  หนึ่งในทรวง (2535)   ภคพงษ์ - ตะวันทอแสง (2540)   ระย้า - ระย้า (2541)   ผู้กองกาญจน์ - อังกอร์ (2543)   เดฟ ชอน - แม่โขง (2544)   นพ - ผีสามบาท (2544)   คุณใหญ่ รัตตภาคย์ - เธอกับเขาและรักของเรา (2553)  สุชาติ - เมีย 2018 (2561)
รางวัล
พระสุรัสวดี: นักแสดงรุ่นเยาว์ยอดนิยม   พ.ศ. 2524 - จากละครเรื่อง จ้อนกับแดง ทางช่อง 5  นักแสดงประกอบชายยอดเยี่ยม  พ.ศ. 2530 - จากภาพยนตร์เรื่อง รักฤๅเสน่หา 
โทรทัศน์ทองคำ: นักแสดงนำชายดีเด่น  พ.ศ. 2538 - จากละครเรื่อง เงาราหู ทางช่อง 3 
เมขลา: นักแสดงนำชายยอดเยี่ยม  พ.ศ. 2540 - จากละครเรื่อง ซอสามสาย ทางช่อง 3  พ.ศ. 2543 - จากละครเรื่อง อังกอร์ ทางช่อง 7 
พีท ทองเจือ ชื่อเล่น พีท เดิมมีชื่อจริงว่า พันธกานต์ ทองเจือ ปัจจุบันเปลี่ยนชื่อมาเป็น ธนภณ ทองเจือ  เกิดเมื่อวันที่ 24 มิถุนายน พ.ศ. 2511 เป็นบุตรชายของภิญโญ ทองเจือ อดีตพระเอกภาพยนตร์ กับนิธิกานต์ ทองเจือ และเป็นพี่ชายต่างมารดากับสายฟ้า เศรษฐบุตร จบการศึกษา Advertising ที่ Academy of Art University เมืองซานฟรานซิสโก รัฐแคลิฟอร์เนีย สหรัฐอเมริกา เป็นลูกหลานเชื้อสายของแม่นาคพระโขนง ปัจจุบันเป็นนักแข่งรถมืออาชีพ
ประวัติ

พีทแสดงภาพยนตร์มาตั้งแต่ยังเด็ก จากเรื่อง ความรักครั้งสุดท้าย (2518) และ มนต์รักอสูร (2521) พอโตขึ้นเป็นหนุ่มก็ได้แสดงภาพยนตร์เรื่องต่างๆ อาทิ จงรัก ผีสามบาท ตุ๊กแกผี จังหวัดที่ 77 และ ภาพยนตร์เรื่อง "สวยซามูไร" (2552) ซึ่งเป็นครั้งแรกที่เล่นในบทร้าย ด้านละครโทรทัศน์ แสดงละครอยู่หลายเรื่อง เคยแสดงละครเทิดพระเกียรติ พระบาทสมเด็จพระเจ้าอยู่หัว
ด้านผลงานเพลง เคยออกอัลบั้มเพลงของตัวเองออกมาหนึ่งชุด ในปี พ.ศ. 2536 ชื่อชุด "ยั้งไม่อยู่" กับค่ายโชว์บิซ แต่ไม่ประสบความสำเร็จแต่อย่างใด หลังจากนั้นได้แสดงมิวสิกวิดีโอให้กับ อิทธิ พลางกูร ในเพลง "ทรมาน" และเพลง "สัญญา" ของ ใหม่ เจริญปุระ
พีท ทองเจือ เป็นดาราที่ชอบการแข่งรถเป็นชีวิตจิตใจ จึงมักปรากฏเป็นข่าวบ่อย ๆ ถึงเรื่องการทำผิดกฎหมายบนท้องถนนหรือมีเรื่องวิวาทอยู่บ่อย ๆ ปัจจุบันรถที่พีทใช้แข่งคือ มาสด้า อาร์เอกซ์-7 (รถแข่งเซอร์กิต) และนิสสัน เซฟิโร่ โฉม A31 (รถดริฟต์)
ในปี พ.ศ. 2546 ได้เป็นผู้กำกับและผู้อำนวยการสร้างภาพยนตร์เป็นเรื่องแรกในชีวิต คือเรื่อง "จังหวัด 77" โดยที่เจ้าตัวเองเล่นเองด้วย ประกบคู่กับ เมทินี กิ่งโพยม เป็นเรื่องราวของกลุ่มคนไทยที่อาศัยอยู่ในสหรัฐอเมริกา โดยได้นำเสนอให้คนไทยได้รู้ว่าชีวิตที่ต่างแดนสำหรับคนไทย ไม่ได้ง่ายและสวยงาม แต่ผลปรากฏว่าไม่ประสบความสำเร็จทั้งรายได้และคำวิจารณ์
ในปี 2553 พีท ทองเจือ กลับเข้าสู่วงการละครอีกครั้งในรอบ 7 ปี กับละครเรื่อง เธอกับเขาและรักของเรา ทางช่อง 7 สี ซึ่งเรื่องนี้ ส่งผลให้ พีท ทองเจือ กลับมาได้รับความนิยมอีกครั้ง จนมีละคร ตามมา อีกเรื่อง คือ หมูแดง เล่น คู่ ก้อย รัชวิน ทางช่อง 3
ชีวิตส่วนตัว พีทสมรสกับ วิไลลักษณ์ ตระการรุ่งโรจน์ (เจ็ง) มีบุตรสาว 2 คน คือ น้องเซย่า น้องมิย่า และบุตรชายคนสุดท้องอีก 1 คน คือ น้องโรเตอร์
ผลงาน > ละครโทรทัศน์

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2521 | ดวงตาสวรรค์ | ช่อง 3 | ราวิน |  |
| 2523 - 2525 | จ้อนกับแดง | ช่อง 5 |  |  |
| 2530 | เพียงตะวัน | ช่อง 5 |  |  |
| 2535 | หนึ่งในทรวง | ช่อง 3 | อนวัช พัชรพจนารถ (หนึ่ง) |  |
| 2535 | บ้านเล็ก | ช่อง 3 |  |  |
| 2536 | เงารัก | ช่อง 3 |  |  |
| 2537 | ไม่มีสวรรค์สำหรับคุณ | ช่อง 3 | กาย |  |
| 2538 | เงาราหู | ช่อง 3 | ทอม |  |
| 2539 | ปรารถนาในดวงใจ | ช่อง 3 |  |  |
| 2539 | ชั่วโมงที่ 25 | ช่อง 5 |  |  |
| 2539 | จงรัก | ช่อง 5 |  |  |
| 2539 | หักลิ้นช้าง | ช่อง 7 | ธนุส นิราลัย |  |
| 2540 | ตะวันทอแสง | ช่อง 7 | ภคพงษ์ |  |
| 2540 | ทะเลแปร | ช่อง 3 | จารณ |  |
| 2540 | ซอสามสาย | ช่อง 3 |  |  |
| 2541 | อย่าลืมฉัน | ช่อง 7 | เขมชาติ |  |
| 2541 | ระย้า | ช่อง 7 | ระย้า |  |
| 2541 | อุบัติเหตุ | ช่อง 3 | อารุม |  |
| 2542 | พรุ่งนี้ฉันจะรักคุณ | ช่อง 7 | นนท์ |  |
| 2542 | ดาวคนละดวง | ช่อง 7 | พ.ต.ต.ธนัท |  |
| 2542 | คู่อันตรายดับเครื่องชน | ช่อง 7 |  |  |
| 2542 | แม่นาค | ช่อง 7 | พ่อมาก |  |
| 2542 | ใต้แสงตะวัน เรื่อง ฝนแรก | ช่อง 7 |  | ละครชุด |
| 2542 | ชายในฝัน | ช่อง 5 |  |  |
| 2543 | เขาวานให้หนูเป็นสายลับ | ช่อง 3 | ผู้กองดนุรุจน์ |  |
| 2543 | อังกอร์ | ช่อง 7 | ผู้กองกาญจน์ | คู่กับ วรรัตน์ สุวรรณรัตน์ |
| 2544 | แม่โขง | ช่อง 7 | เดฟ ชอน |  |
| 2544 | ทอง 5 | ช่อง 7 | สารวัตรคิว |  |
| 2547 | รักคงยังไม่พอ | ช่อง 9 |  |  |
| 2553 | เธอกับเขาและรักของเรา | ช่อง 7 | คุณใหญ่ รัตตภาคย์ |  |
| 2555 | หมูแดง | ช่อง 3 | ภาคินัย |  |
| 2556 | คาราบาว เดอะซีรี่ส์ เวลคัมทูไทยแลนด์ | ช่อง 9 |  |  |
| 2557 | ดงดอกงิ้ว | ช่อง 8 | ศึกรบ |  |
| 2558 | คุณหญิงนอกทำเนียบ | ช่อง 8 | ปราจิต |  |
| 2558 | Gossip Girl Thailand | ช่อง 3 | โจ้ |  |
| 2559 | ล่าดับตะวัน | ช่อง 8 | ตะวัน |  |
| 2561 | เมีย 2018 รักเลือกได้ | ช่องวัน 31 | สุชาติ |  |
| 2561 | ซิ่นลายหงส์ | ช่อง 8 | พระขัตติยะรามังกูร / สาธุบาทเจ้ารามังกูรมหาอุปฮาตแห่งสมเด็จพระเจ้าล้านช้าง |  |
| 2561 | ยุทธการปราบนางมาร | ช่องจีเอ็มเอ็ม 25 | รณชัย |  |
| 2562 | Club Friday The Series รักที่ไม่ได้ออกอากาศ | ช่องจีเอ็มเอ็ม 25 | ทิว |  |
| 2562 | หนี้เสน่หา  | ช่องวัน 31 | พัฒนะ |  |
| 2563 | Hook รักหมัดหนัก | จีเอ็มเอ็ม 25 | อรุณ |  |
| 2563 | จากศัตรูสู่หัวใจ | ช่อง 7 | กรีฑา |  |
| 2564 | ทะเลเดือด | ช่อง 7 | จ่ายงค์ |  |
| 2564 | เผาขน | ช่อง 7 | โอมาน | นักแสดงรับเชิญ |
| 2564 | เรยา | ช่อง 8 | ยอดยิ่ง |  |
| 2564 | พระจันทร์ซ่อนดาว | ช่อง 3 | เสี้ยวจันทร์ |  |
| 2564 | เกมรักสลับมิติ | ช่อง 3 |  |  |
| 2565 | แอบหลงรักเดอะซีรีส์ | ช่อง 3 | พ่อของเหนือ |  |
2565: 
| 2565 | บ่วงใบบุญ | ช่อง 8 | หลวงวิจิตรดุริยา (คุณต่อ) |  |
| เคหาสน์นางคอย | ช่อง 7 | ประเวศน์ |  |  |
| 2567 | ช่อง 7 | ปล้นเหนือเมฆ | ดาบวัตร |  |
| 2567 | ร้อยเล่มเกมส์ออฟฟิศ | แอมะซอนไพรม์วิดีโอ ช่อง 3 | ปิติ |  |
| 2567 | เถ้ากระดังงา | ช่องเวิร์คพอยท์ | กฤษณ์ |  |

| 2568 | ฝันของฉันคือฟันดาบ | ไทยพีบีเอส | อาทิตย์ |  |
ผลงาน > ภาพยนตร์

ความรักครั้งสุดท้าย (ปี 2518)
มนต์รักอสูร (ปี 2521)
ที่รักของน้องหนู (ปี 2522)
แล้วเราก็รักกัน (ปี 2527)
จีบ (ปี 2529)
จงรัก (ปี 2531)
เราสอง (ปี 2531)
รักฤๅเสน่หา (ปี 2531)
หยุดไม่ได้ถ้าหัวใจอยากจะซิ่ง (ปี 2538)
ผีสามบาท (ปี 2544)
จังหวัด 77 (ปี 2546)
ตุ๊กแกผี (ปี 2547)
สวยซามูไร (ปี 2553)
แฟนใหม่ (ปี 2553)
สูบคู่กู้โลก (ปี 2555) (รับเชิญ)
สองสิงห์ตัดตะวัน (ปี 2567)
ผลงาน > ซิทคอม

โอมเพี้ยงอาจารย์คง (ปี 2565) (รับเชิญ)
รางวัลที่ได้รับ

รางวัลทีวีตุ๊กตาทองมหาชนในฐานะผู้แสดงรุ่นเยาว์ยอดนิยม จากละครเรื่อง จ้อนกับแดง ทางช่อง 5 ปี 2524
รางวัลตุ๊กตาทอง ผู้แสดงประกอบชายดีเด่น จากภาพยนตร์ รักฤๅเสน่หา ประจำปี 2530
รางวัลโทรทัศน์ทองคำ ดารานำชายดีเด่น จากละคร เงาราหู ปี 2538
รางวัลเมขลา ผู้แสดงนำชายดีเด่น จากละคร ซอสามสาย ปี 2540
รางวัลเมขลา ผู้แสดงนำชายดีเด่น จากละคร อังกอร์ ปี 2543
รางวัลนาคราช นักแสดงสมทบชาย จากละครเรื่อง จากศัตรูสู่หัวใจ ปี 2565